Адыгэ литературабзэм зызэриужьрэм, тхыбзэм икультурэ цIыф жъугъэхэр нахь хэщагъэхэ зэрэхъурэм къахэкIэу орфографие гущыIалъэхэр нахь тищыкIагъэу мэхъу зэпыт. ЦIыф купэу зытегъэпсыхьагъэхэм елъытыгъэу адыгабзэм иорфографие гущыIалъэхэр лъэпкъищэу зэтепфыжьынхэ плъэкIыщт: зэдагъэфедэрэ гущыIалъэхэр, печатым иIофышIэхэм апае гущыIэлъэ-справочникыр, кIэлэеджакIохэм апае гущыIалъэр.